钦定古今图书集成/明伦汇编/闺媛典/第169卷 > 陈钜妻方氏
## 钦定古今图书集成/明伦汇编/闺媛典/第169卷 > 陈钜妻方氏

按《温州府志》：“方氏，乐清人。年二十五寡。父病且死，呼
与诀曰：‘吾目不瞑，以汝寡且贫也’。意欲其嫁，父没，不
越宿而归。事姑至孝。姑病目，氏舐之至三，越月乃愈。
一日，氏病疽，医曰：‘可砭也，砭当袒背’。氏曰：‘宁死不能
砭’。”寡居三十馀年卒。

===邵理妻项氏===按《温州府志》：“项氏，邵理妻，永嘉人。年二十七夫亡，家
贫子幼，守节不二。有司以闻，诏旌之。子化之，登乡科，
为常州府倅，迎养，卒于官。”